A NETFLIX SOROZATA
Nézz magadra! Csupán csavar vagy a gépezetben.
A melós megreked az életében. Aki a szabályok szerint játszik, azzal
kicsesznek.
Igyekeztél helyesen cselekedni, de a világ ellened van. Elárulom, hogyan szerezd meg
a pénzt, a hatalmat és a tiszteletet, amit oly’ sokáig megtagadtak tőled. Ez a
kézikönyv segít neked: a világ legsikeresebb maffiavezérei is ezen
stratégiákat követve vették kezükbe a sorsukat. Csapásról csapásra.
AL CAPONE SZEREZZ ÁLOMMUNKÁT!
FEJLESZD A SZERVEZETET
SALVATORE RIINA URALKODJ TERRORRAL!
JOHN GOTTI NE SZÁLLJ EL!
WHITEY BULGER FŐ A TÜRELEM!
Persze ez az élet nem való mindenkinek, de ha követed a példájukat és használod a
módszereiket, haláli menet vár.
Ha azt mondom: „maffiavezér”, mi ugrik be?
Áh, túl hivatalos! A maffiavezér az, aki kicselezi a rendszert.
A maffiavezérek gyakorlatilag vezérigazgatók. A szervezeteik igen
nagyok, és sokszor komoly vagyont termelnek.
És amikor gondok adódnak…
Különféle módszerekkel uralkodunk. Elsősorban félelemmel! Kegyetlenek
vagyunk!
Az évi két billió dollárt hozó szervezett bűnözés irányítói tudják, hogy fontos a
rend, a marketing és a sokszínű portfólió.
SZERENCSJÁTÉK EMBERRABLÁS, CSALÁS
Mielőtt szerencsét próbálnál főnökként, kövesd a kézikönyv utasításait a ranglétra
megmászásához! Nem sokan jutottak olyan gyorsan magasra, mint egy brooklyni
borbély fia, akiről később minden maffiavezér példát vett.
Már jön is! Itt a nehézfiú!
Al Capone.
Harminc éves korára… Al Capone a chicagói alvilág uraként… óriási
bűnszervezetet vezetett, ami több, mint 100 millió dollárt hozott.
MA 1,7 MILLIÁRD DOLLÁR
Útját hullák szegélyezték a Szeles Városban. Kezdeti lépései egyben az
önfejlesztés első leckéi is.
Mindenki vágyik a vezetői szerep mámorára. Mindenki!
Készen állsz a birodalmad felépítésére?
STRATÉGIA: FEDEZD FEL A LEHETŐSÉGEIDET!
A vezérré váláshoz mindenekelőtt motiváció kell. Légy ambiciózus és
mindenkinél okosabb, ösztökéd a környezetedet – időnként félemlítsd meg
őket!
Mint bármelyik szakmában, itt is fontos az elmélyült tanulás… és a célorientált
hozzáállás.
A maffiához csapódó alakok mindig is sikerre éheztek. Nem voltak tanultak, nem
járhattak egyetemre, így inkább raboltak és verekedni kezdtek. Ki értékeli
az ilyesmit? A bűnszervezetek.
Amint látni fogjuk, a legtöbb maffiavezér már fiatalon munkához lát.
A leendő new yorki vezért, John Gottit öt ízben tartóztatták le a 21. születésnapja
előtt. Gyerekként majdnem elveszítette a lábujjait – rájuk zuhant egy betonkeverő,
amit épp el akart lopni. Legendás bicegése is innen származik. A szicíliai
nagyúr, Salvatore Riina mindössze 18 évesen már gyilkosságban segédkezett: egy
szakszervezeti tisztviselőt öltek meg, aki szembeszállt Riina főnökével. A medellíni
drogbanda alapítója, Pablo Escobar korán büszkévé tette tanítónő édesanyját: kamu
érettségiket árult, mielőtt átállt volna az ellenőrzőkönyv-hamisításra. Az ifjú Al
Capone szintén tehetségesnek bizonyult a bűnözés terén.
BROOKLYN, NEW YORK
Capone bevándorlók gyermeke volt. Először az apja érkezett az országba; borbély lett
Brooklynban. A család tésztát készített Olaszországban, szóval Capone nem a bűnbe
született. A bűnözőt Amerika teremtette meg.
Amíg iskolába járt, elég jó jegyeket kapott. De hatodikban abbahagyta, talán
mert összetűzésbe került egy tanárral – de lehet, hogy csak ráunt, és pénzre
vágyott.
Al kisvártatva felfedezte, hol kamatoztathatja üzleti érzékét. Egyik
születésnapjára olyan ajándékot kapott az apjától, amire minden fiú vágyik… egy
cipőtisztító készletet.
A kis Al kuncsaftokra várva ébredt rá, mivel lehet még többet keresni –
végignézhette a helyi bandavezér, Don Battista Balsamo akcióját.
Capone-t lenyűgözte, amit látott.
Másnap bevonta két unokatestvérét, hogy fellendítse az üzletét a konkurencia
kiiktatásával. A kis Capone azt mondta, a srácnak: ha nem akar több
verést, mostantól fizetnie kell.
„Minden héten muszáj?” – kérdezte a fiú. „Nyilván nem” – felelte Capone. „Minden
nap muszáj.”
A kezdeti védelmi pénzekből látszik, milyen ravasz volt. Nem kényeskedett, tele
volt ambícióval, és olyan üzleti ötletekkel állt elő, amik a későbbi
pályája során is segítették.
Persze a sikerhez szükséges jellem nem elég – a megfelelő célok nélkül sosem
lehet belőled igazi maffiavezér. Lássuk, mit tanácsol a kézikönyv! Mindegy, milyen
okosnak vagy keménynek tartod magad…
…A bűnözés világában semmire sem mész egyedül. Találnod kell egy mentort.
Fontos, hogy valaki higgyen benned és tanítgasson, mivel veszélyes világba
készülsz belépni; ha rossz oldalra állsz, nem húzhatod sokáig.
Ám nem könnyű megfelelő mestert találni.
Nem elég, ha azt mondod valakinek: „Olyan akarok lenni, mint te.” Azt kell felelnie:
„Megvan benned, ami kell” – és ezután mindent elkövetsz, hogy bizonyíts neki. Ez
így működik.
Az ifjú Al Capone megfogadta a kézikönyv tanácsát: nem is egy, de rögtön
két alvilági mentort talált.
John Torriót egy alvilági zseninek tartják. Persze bűnöző volt, illegális
dolgokat tett, de a választott szakmájában kétségkívül nagyon sokra
vitte.
Brooklyn utcáin minden kölyök pontosan tudta, kicsoda Johnny Torrio. Amikor
Capone találkozott vele, Torrio azt mondta neki: „Ha melóra van szükséged,
keress meg!” Ez nagy dolog.
Capone mindenféle ügyeket intézett neki: pisztolyokat szállított papírtáskákban,
átvette a védelmi pénzt a helyi bordélyoktól. Torrio szinte apafigura lett
számára.
A kis Capone… Torriótól tanulta meg a szabályokat. Öltözz… elegánsan! Tartsd a
szádat! És amikor a hatalomról van szó, ne feledd: a pénz beszél.
A fiatal maffiózók többsége nagyképű volt. Azt hitték, mindent tudnak. Capone
szerény maradt, amikor Torrio mellé került.
A második számú mentor… szintén sokat segített Capone-nak. Ő volt Brooklyn
legfőbb zsarolója… Frankie Yale.
Frankie Yale erőszakos alak volt.
New York egyik legveszélyesebb emberévé vált. Az, hogy Capone nem félt tőle és
neki dolgozott, sokat elárul a jelleméről.
Frankie Yale új tanácsokat adott Capone-nak. „A lényeg, hogy komolyan
vegyenek! Sose… szorítsanak sarokba! És fontos, hogy a híred megelőzzön.”
Amikor Capone munkába állt Frankie Yale bárjában, a coney islandi Harvard Innben,
esélyt kapott, hogy kamatoztassa, amit megtanult.
1918 – 8 Évvel Capone felemelkedése előtt
A 19 éves Al Capone felszolgálóként kereste a kenyerét. Egy este megpillantott
egy fiatal nőt. Megpróbálta elcsábítani, és nem adta fel.
Miután nem járt sikerrel, erőteljesebb megközelítést választott. A lány testvére,
Frank Galluccio – a new yorki maffiózó, Lucky Luciano embere – eleget látott. Az
izmosabb Capone hamar felülkerekedett.
Galluccio kést rántott, és megvágta Al arcát.
A maradandó sérülést szenvedett Capone bosszúra vágyott, de Frankie Yale nemet
mondott. Nem hagyta, hogy tanítványa dühe végzetes háborút robbantson ki.
Capone beleegyezett a békébe, de később még édesebb bosszút állt. Galluccio lett a
lóti-futija.
Capone sokat tanult… a mentoraitól. Mindent ellesett tőlük – tudásra
szomjazott, szorgos diák volt. A tény, hogy Frankie Yale vigyázott rá,
megmagyarázza, hogyan élte túl a kamaszéveit. Veszélyes munkát végzett, de
hírhedt emberek védelmezték.
Most, hogy megalapoztad a jövődet, ideje a saját utadat járni.
A csúcsra török.
Az önállósodáshoz kulcsfontosságú, hogy jó vezetőnek bizonyulj… és ehhez nem árt egy
millió dolláros ötlet.
STRATÉGIA: TEREMTSD MEG A SZERENCSÉD!
A csúcsra akarsz jutni? Akkor keress sok pénzt! Tudnod kell, mi hoz sok lóvét.
Semmi sem tántoríthat el az anyagi céljaidtól. Al Capone tudta ezt.
CHICAGO, 1920 5 évvel Capone felemelkedése előtt
Capone úgy döntött, Chicagóba költözik, mert jobb életre vágyott. Chicago óriási,
lüktető város volt, és ő pont a szesztilalom kezdetén érkezett meg.
Az első világháború után a legnagyobb amerikai elmék arra jutottak, az ország
erejének növelése csakis az alkohol tilalma révén sikerülhet. Ám Capone
igencsak… szkeptikus volt a polgárság önuralma kapcsán.
Capone rájött, hogy a tömeg nem fogja betartani a törvényt. Egy üzletember
ilyenkor azt kérdezi: hogyan tehetnék szert haszonra? Ez volt a nagy fordulat.
Rádöbbent, hogy a szomjas nép milliókat fizet majd neki. Csak kiszolgálta az
igényt.
A lehetőség frissítő poharát az állam kínálta fel. A neve: csempészet. A
kereslet kínálatot termelt.
Ha a whiskey mellett döntöttél… gyógyszerként árulhattad. Orvosi receptre
bármelyik korhely hozzájuthatott. A töményeket kreatív módokon juttathattad át
a kanadai határon. Ha az édes itókát szeretted… várt a rumcsempészet: a
legfinomabb nedűk a tengeren érkeztek, hajórakományként. De a legnagyobb
profitot… természetesen a sör hozta. A csempészek átvették a bezárt főzdéket. Ha
a rendőrök beállítottak, „meggyőzték” őket a hallgatásról. Már csak okos
címkézés kellett, és dőlt is a pénz. Aki komoly bevételre vágyott, kombinálta
mindezt.
Miután Chicagóba érkezvén felvette a kapcsolatot régi mentorával, John
Torrióval, Capone a csempészet felé fordította figyelmét.
Capone kezdetben Torrio verőembere volt, de John Torrio idővel felismerte, hogy
remek üzletember, eszes vezető, karizmatikus férfi, és képes irányítani
másokat.
Ám a Capone kiteljesedéséhez vezető utat eltorlaszolta Chicago maffiavezére, Torrio
akkori főnöke… Big Jim Colosimo.
Big Jim Colosimo rögtön nemet mondott a csempészetre. Megelégedett az éttermével,
a bordélyával és a kaszinójával. Félt a nagyobb pénzzel járó kockázattól.
Capone nem hagyta, hogy kisstílű emberek akadályozzák a terveit. Torrióval együtt
kerestek egy… megoldást.
Egy ponton úgy döntöttek, Big Jim ideje lejárt.
A tisztességtelen haszon volt a tét; Capone nem bízhatta akárkire Big Jim
likvidálását. Tudta, kit kell hívnia: másik mentorát, egykori New York-i
főnökét, Frankie Yale-t. Capone tervet készített, és tízezer dollárt ajánlott
Yale-nek a munkáért – ez ma 150 ezer dollárt érne. Capone utasítására Yale
bement Colosimo éttermébe, és elfoglalta a helyét. Nem sokkal 4 óra előtt Colosimo
egy üzletfelével találkozott volna, ám az illető nem jelent meg. Colosimo egy
telefonfülkéhez ment, hogy kiderítse, mi történt… és belesétált a csapdába.
Big Jimet a füle mögött találták el – a helyszínen meghalt. Az eset felforgatta a
chicagói alvilágot, és esélyt adott Capone tervének kivitelezésére.
A következő három év során Capone és Torrio kilenc nagy főzdét vett át.
Nagyon hamar világossá vált: ők a nagykutyák. Az egykor óriási, törvényes
vállalatok tulajdonában lévő főzdék immár két ember kezében voltak.
Capone csempész-stratégiája valódi birodalmat adott Torrio kezébe, ami évente
legalább hárommillió dollárt termelt – ez ma 51 millió dollár lenne. Az eszes akció
más előnnyel is járt: John Torrio a chicagói alvilág legnagyobb ura lett, és
Capone volt a jobbkeze. Ám a kizárólagos hatalomhoz vezető út még trónörökösként
sem biztosított. Nos… Hogyan őrizd meg a pozíciódat?
STRATÉGIA: TARTSD KÉZBEN A BIZNISZT!
Aki maffiavezérré válik, döntési jogot kap.
Meg ne halljam még egyszer, világos?
Az előléptetéshez fontos, hogy elsajátíts egy erényt… a hűséget.
Meg kell felelned a posztodnak. Ha arra kérnek, hogy balra állj, akkor balra
állsz. Ha minden csütörtökön pénzt kell gyűjtened a kártyapartikon, akkor azt
teszed. Engedelmes vagy.
Közelgett Al Capone sorsfordító pillanata; gondoskodott róla, hogy a főnöke, Torrio
bízzon benne.
Még fiatal volt, sokat kellett tanulnia. Jó pénzt keresett. Akkoriban nem
állt készen arra, hogy átvegye a hatalmat, és vezérré váljon.
Ám az alvilági élet… gyorsan változik.
A SÖRHÁBORÚ
A chicagói sörháborút különböző csempészbandák belharcai okozták.
Iszonyatos erőszak szabadult el az utcákon. Lövöldöztek. Bosszút álltak
egymáson.
A legfőbb front Torrio és Capone déli csempész-bandája és északi ellenfelei
között húzódott. A főnök, Dean O’Banion civilben virágárus volt.
Dean O’Banion átterjeszkedett Torrio területére. Torriónak egy idő után elege
lett belőle.
A lojális katona… Capone tudta, mit tegyen, és kit értesítsen. Újabb munkát
ajánlott régi mentorának, Frankie Yale-nek.
O’Banion egy virágboltban dolgozott. Bement pár fickó, akiket nem ismert fel –
az egyikük Frankie Yale volt. Kedvesen köszöntötte őket, amit „chicagói
kézfogással” viszonoztak: megragadták a kezét, odarántották, gyomron lőtték.
A veszély így elhárult, ám O’Banionnek sok barátja volt.
O’Banion megölése után Capone elővigyázatosabbá vált: képzett
testőrökkel vette körbe magát. Torrio nem izgatta magát. Feleségével vásárolgattak,
aztán hazatértek. O’Banion emberei pedig már vártak rájuk.
Ötször lőtték meg Torriót, ám túlélte. A főnök lábadozott – Capone megragadta az
alkalmat, hogy bizonyítson.
Capone bement a kórházba, Torrio ágya mellé, nehogy valaki végezzen a főnökkel.
Hűséges volt, és vigyázott Torrióra.
Al türelme és lojalitása… kifizetődött. A gyógyult Torrio közölte Capone-val, hogy
visszavonul New Yorkba. Így Capone, a mindössze 26 éves ifjú lett a chicagói
alvilág feje. Hat évvel azután, hogy megérkezett a Szeles Városba, Al Capone
lett a nagyvezér, ám a mézeshetek hamar véget értek. Követted a kézikönyv útját az
álommunkád felé: éltél a bűnözői tehetségeddel, megtanultad a leckéket, jó
sok pénzt kerestél, és eljutottál a siker kapujáig. Ám most, hogy elérted a célt… az
irigy ellenlábasok kinéztek maguknak.
Ha át akarod vészelni a vihart, támaszkodj a kézkönyv következő
fejezetére.
STRATÉGIA: VÉDD MEG A CÍMEDET!
Elérted a tápláléklánc csúcsát – ám a keselyűk máris körözni kezdenek a fejed
fölött.
Az alvilágban mindenki el akarja venni, ami a tiéd. Védekezned kell. Erre az
erőszak a legjobb módszer.
Van néhány zöldfülű maffiavezér, aki egyetértene. Nicodemo Scarfo mindössze két
hónapja volt a philadelphiai maffia feje, amikor szemet vetett a helyi görög
bandára. Állítólag megölte a főnököt, Chelsais Bourast és a barátnőjét egy
népszerű étteremben, hogy átvehesse a csoport drogügyleteit. Miután a Yakuza
hadnagya, Hiroshi Yamamoto elhagyta a legnagyobb japán bűnszervezetet, a
Yamaguchi-gumit, hogy új csoportot alapítson, mindenekelőtt végzett
riválisával, Masahisa Takenakával, aki veszélyt jelentett a hatalmára.
A kis Vic Orena alig egy éve vezette a Colombo-családot, amikor – a szervezet
anyagi helyzetét biztosítandó – elrendelte Thomas Ocera megölését, akit
azzal vádoltak, hogy sikkasztott a família gyógyszercégétől.
Tombolt a sörháború.
Több, mint 500 chicagói maffiózó… meghalt a belharcokban.
Az ambiciózus csempész-konkurencia miatt… Capone az első évben végig a túlélésért
küzdött.
Ha gyengeséget éreznek, rád támadnak, megölnek, vagy addig püfölnek, amíg ki nem
semmiznek.
Mindaz, amiért dolgoztál, veszélybe került – üzenetet kell küldened.
1926. Április 27-én két vakmerő csempész-rivális, Myles és Bill O’Donnell
úgy döntött, iszik egy-két italt… Capone területén. Egyre többen
csatlakoztak. O’Donnell bandája már hetek óta próbálta tönkretenni Capone-t:
becsmérelték az italok minőségét.
Amikor Capone megtudta, hogy a saját területén ténykednek, úgy döntött, többé
nem tűri el a sértéseket.
Rögtön a bárhoz küldte az embereit. Capone berekesztette a nagy bulit.
A fivérek megsérültek, de elmenekültek. Az egyik barátjuk rosszabbul járt. Ám ennek
Capone sem örült, mivel az áldozat egy helyettes államügyész, William McSwiggin
volt.
Capone valószínűleg nem tudta, hogy McSwiggin aznap este éppen abban a bárban
lesz.
Amint rájöttek, hogy az államügyész halott, mind pánikba estek. Ez több volt,
mint egy szimpla gengszter halála.
Capone stabilizációs terve visszafelé sült el: az egész chicagói rendőrség el akarta
kapni az új maffiavezért. A zsaruk támadásba lendültek, és komoly razziákat
tartottak. Capone egy ideig meghúzta magát. Távolról figyelte, ahogy kutatnak
utána, miközben a legendája egyre duzzadt. Végül úgy döntött, ideje kilépni
az árnyékból, és bejelentést tenni.
Sajtótájékoztatót hirdetett. A chicagói bíróság lépcsőjén jelentette be, hogy
Billy McSwiggin államügyész az ő egyik embere volt. Ő is fizetett neki.
„Miért öltem volna meg McSwiggint? Kedveltem őt! Sokat fizettem neki, és nem
véletlenül.”
„Ha a zsaruk kérdeznének, itt vagyok. A sajtónak van kérdése? Itt állok önök
előtt, és boldogan válaszolok!”
Capone nyíltan a chicagói alvilág fejének nevezte magát. Abban a pillanatban
született meg a legendája.
Capone ekkor került az országos érdeklődés középpontjába.
És bizony ott is maradt… öt vérgőzösen dicső éven át. Végül az egyetlen bűnért
csukták le, amit az állam sosem tolerál: adócsalásért. Ám Al Capone
mesterien alkalmazta a kézikönyv ezen fejezetét: utcai suhancból vezérré vált.
Ha te nem időzítesz ilyen szerencsésen, fel kell halmoznod némi vagyont – ehhez
pedig sziklaszilárd üzleti tervre lesz szükség. Olyanra, ami megújítja az ipart,
és birodalmat épít neked. A következő mentorod… a heroinmágnás Frank Lucas, aki
megmutatta: nem csak egy módon kerülhetsz a leggazdagabbak közé. Szeretnél rendes
lóvét keresni?